Eurocopa de Fútbol de 2008

A **Eurocopa 2008** (oficialmente, **Campionato Europeo de Fútbol da UEFA** ou **UEFA EURO 2008™**) foi a XIII edición da Eurocopa, o principal torneo entre seleccións de fútbol europeas organizado pola UEFA. Esta versión do torneo realizouse en Austria e Suíza, entre o 7 de xuño e o 29 de xuño de 2008, sendo a segunda ocasión na que o torneo foi organizado por dous países (trala Eurocopa 2000 realizada en Bélxica e os Países Baixos) e a primeira que foi albergada por unha destas nacións.

A candidatura de Austria e Suíza foi proclamada polo Comité Xeral da UEFA, o 12 de decembro de 2002, superando a un total de seis candidaturas. 16 seleccións participaron no evento, 14 das cales adxudicáronse a súa participación neste torneo tras superar un proceso clasificatorio disputado entre 2006 e 2007 por 52 equipos, ás que se sumaron as seleccións de Austria e Suíza, clasificadas automaticamente na súa calidade de anfitrioas. Os equipos participantes foron divididos en catro grupos de catro equipos cada un; tras disputar un formato de liga en cada grupo, os dous mellores de cada un clasifícanse cara a seguinte rolda. Os oito clasificados enfróntanse posteriormente nun sistema de eliminación directa ata determinar ao campión no partido final a disputarse no Estadio Ernst Happel de Viena. 

Estimábase que 1&nbsp;050&nbsp;000 persoas asistirían aos 31 partidos disputados durante a fase final do torneo e que a audiencia acumulada do evento por televisión acadaría os 8.000 millóns de espectadores a nivel mundial, o que podería convertelo no evento deportivo máis visto de 2008, superando incluso aos Xogos Olímpicos de Pequín 2008.

## Organizadores 
Os países organizadores foron Austria e Suíza, que nunca antes se encargaran de acoller este torneo. Foi a segunda vez que a organización da Eurocopa se fai de maneira conxunta ((a primeira vez foi a Eurocopa 2000). A candidatura de Austria e Suíza foi elixida polo Comité Xeral da UEFA, o 12 de decembro de 2002, por diante das candidaturas de Rusia, Hungría, Bosnia e Hercegovina-Croacia, Grecia-Turquía, Escocia-Irlanda e unha candidatura conxunta de Escandinavia composta por Dinamarca, Finlandia, Noruega e Suecia.

## Datas 
Os encontros disputáronse entre o 7 de xuño e o 29 de xuño de 2008. A fase clasificatoria desenvolveuse ao longo dos anos 2006 e 2007.

## Mascotas 
Foron dúas, chamadas Trix e Flix. Dous rapaces vestidos coas camisetas das seleccións de Austria (branca) e Suíza (vermella), e cos pelos peiteados en crista, semellando os Alpes. Os nomes puxéronllelos logo dunha votación aberta á participación dos cidadáns suízos e austríacos. As posibilidades eran:
* Zagi e Zigi
* Flitz e Bitz
* Trix e Flix

Co 36,3% dos votos, **Trix** e **Flix** foron os escollidos.

## Sedes 
[miniatura|250px|O [St. Jakob Park da cidade suíza de Basilea acolleu o partido inaugural]]
Cada sede acolleu tres partidos da primeira fase, e o partido inaugural xogouse en Basilea. Na segunda rolda, os partidos xogáronse entre Basilea e Viena, con 2 cuartos de final e unha semifinal en cada un, namentres que a final tivo lugar na capital austríaca.

## Estadios 

## Equipos participantes 
Para a clasificación á Eurocopa 2008 realizouse un torneo previo entre setembro de 2006 e novembro de 2007. Para isto sorteáronse en Montreux, Suíza, o 27 de xaneiro de 2006 sete grupos clasificatorios, onde os dous primeiros de cada un clasificaron para a rolda final. Austria e Suíza clasificáronse automaticamente ao seren os organizadores.

O sorteo para a fase final da competición efectuouse o 2 de decembro de 2007. As 16 seleccións clasificadas foron dispostas en catro bombos en función do seu coeficiente UEFA. No primeiro bombo colocáronse Austria e Suíza, anfitrións desta edición, Grecia, campión vixente, e os Países Baixos, a selección con maior coeficiente UEFA. Croacia, Italia, República Checa e Suecia quedaron no segundo bombo, mentres que o terceiro quedou composto por Alemaña, España, Portugal e Romanía. Finalmente, o cuarto bombo estivo conformado por Francia, Polonia, Rusia e Turquía. 

Destes, os equipos polaco e austríaco é a primeira vez que disputan a fase final dunha Eurocopa.

## Calendario e resultados 
### Fase de grupos 
#### Grupo A 
#### Grupo B 
#### Grupo C 
#### Grupo D 
### Fase eliminatoria 
## Estatísticas 
### Goleadores 
;4 goles
*  David Villa
;3 goles
*  Lukas Podolski
*  Roman Pavlyuchenko
*  Hakan Yakin
*  Semih Şentürk
;2 goles
*  Ivan Klasnić
*  Michael Ballack
*  Bastian Schweinsteiger
*  Miroslav Klose
*  Dani Güiza
*  Fernando Torres
*  Ruud van Nistelrooy
*  Robin van Persie
*  Wesley Sneijder
*  Andrei Arshavin
*  Zlatan Ibrahimović
*  Arda Turan
*  Nihat Kahveci

;1 gol
*  Ivica Vastić
*  Luka Modrić
*  Ivica Olić
*  Darijo Srna
*  Jan Koller
*  Jaroslav Plašil
*  Libor Sionko
*  Václav Svěrkoš
*  Thierry Henry
*  Philipp Lahm
*  Angelos Charisteas
*  Daniele De Rossi
*  Christian Panucci
*  Andrea Pirlo
*  Giovanni van Bronckhorst
*  Klaas-Jan Huntelaar
*  Dirk Kuyt
*  Arjen Robben

;1 gol (cont.)
*  Roger Guerreiro
*  Deco
*  Raul Meireles
*  Nuno Gomes
*  Pepe
*  Hélder Postiga
*  Ricardo Quaresma
*  Cristiano Ronaldo
*  Adrian Mutu
*  Dmitri Torbinski
*  Konstantin Zyrianov
*  Rubén de la Red
*  Cesc Fàbregas
*  Xavi Hernández
*  David Silva
*  Petter Hansson
*  Uğur Boral

## Notas